

**EΛΛΗΝΙΚΗ ΔΗΜΟΚΡΑΤΙΑ**

**ΥΠΟΥΡΓΕΙΟ ΠΑΙΔΕΙΑΣ ΕΡΕΥΝΑΣ**

**ΚΑΙ ΘΡΗΣΚΕΥΜΑΤΩΝ**

**Πολύγυρος 16-06-2017**

**Αριθ.Πρωτ.: Φ.10.1 /4347**

**ΠΡΟΣ:**Δημοτικά Σχολεία Χαλκιδικής (πλην αυτών που δεν εκφράζουν γνώμη)

**ΚΕΝΤΡΙΚΗΣ ΜΑΚΕΔΟΝΙΑΣ**

**ΠΕΡΙΦ/ΚΗ Δ/ΝΣΗ Π.Ε.& Δ.Ε.**

**Δ/ΝΣΗ Α/ΘΜΙΑΣ ΕΚΠ/ΣΗΣ**

 **Ν.ΧΑΛΚΙΔΙΚΗΣ**

Ταχ.Δ/νση : 22ας Απριλίου 1

Ταχ.Κώδικ. : 63 100 ΠΟΛΥΓΥΡΟΣ

Πληροφορίες : Β. Ντάφου

### Τηλ. : 23710-21958

TELEFAX : 23710-24235

e-mail : mail@dipe.chal.sch.gr

URL : http://dipe.chal.sch.gr

**ΘΕΜΑ: Ειδική συνεδρίαση των συνεπηρετούντων μονίμων εκπαιδευτικών για διεξαγωγή της διαδικασίας έκφρασης γνώμης του συλλόγου διδασκόντων σχετικά με την επιλογή υποψηφίων διευθυντών.**

**Σχετ.: 1. Η με αριθμ. Πρωτ. Φ.361.22/21/90780/Ε3/31.05.2017 Εγκύκλιος του ΥΠ.Π.Ε.Θ.**

 **2. Η με αριθμ. Πρωτ. Φ.361.22/27/96038/Ε3/08.06.2017 Εγκύκλιος του ΥΠ.Π.Ε.Θ.**

Σύμφωνα με τα ανωτέρω σχετικά :

1. Αποστέλλεται συνημμένα στις σχολικές μονάδες, στις οποίες προβλέπεται να διεξαχθεί η Ειδική Συνεδρίαση, πίνακας που περιλαμβάνει τους συνυπηρετούντες μόνιμους εκπαιδευτικούς και τα μόνιμα μέλη Ε.Ε.Π. και Ε.Β.Π., όπως αυτοί ορίζονται στις διατάξεις του ν. 4473/2017 (Α΄ 78) και οι οποίοι υπηρετούν στις σχολικές μονάδες την καταληκτική ημερομηνία υποβολής των αιτήσεων υποψηφιότητας.

Στους πίνακες οι εκπαιδευτικοί, που υπηρετούν σε περισσότερες από μία σχολικές μονάδες (είτε είναι υποψήφιοι είτε είναι συνυπηρετούντες μόνιμοι εκπαιδευτικοί), εντάσσονται στον αντίστοιχο πίνακα της σχολικής μονάδας, όπου διδάσκουν τις περισσότερες ώρες. Σε περίπτωση που διδάσκουν ισάριθμες ώρες σε περισσότερες από μία μονάδες, τότε εντάσσονται στον αντίστοιχο πίνακα της σχολικής μονάδας της πρώτης τοποθέτησής τους.

Στην περίπτωση που έχει συμπεριληφθεί κάποιος εκπαιδευτικός ή μέλος Ε.Ε.Π. και Ε.Β.Π. στους πίνακες της σχολικής μονάδας με τους συνυπηρετούντες, ενώ δεν πληροί τις παραπάνω προϋποθέσεις **παρακαλούμε να ενημερωθεί έγκαιρα η Διεύθυνση Π.Ε. Χαλκιδικής**.

Στους πίνακες αυτούς υποδεικνύεται ο/η αρχαιότερος/-η εκπαιδευτικός με βάση το ΦΕΚ διορισμού, που θα προεδρεύσει της Ειδικής Συνεδρίασης, σύμφωνα με την υπ’ αριθμ. Φ.361.22/27/96038 /E3/08-06- 2017 εγκύκλιο του ΥΠ.Π.Ε.Θ. Σε περίπτωση κωλύματός του/της, προεδρεύει ο/η αμέσως επόμενος/-η στην αρχαιότητα, κ.ο.κ.

1. Την Τρίτη 20/06/2017 και μεταξύ των ωρών 08.00΄- 20.00΄ θα διεξαχθεί στις σχολικές μονάδες η Ειδική Συνεδρίαση του σώματος των συνυπηρετούντων μόνιμων εκπαιδευτικών. Η ακριβής ώρα της Ειδικής Συνεδρίασης θα καθοριστεί από τον/την προεδρεύοντα/-ουσα σε συνεννόηση με τους συνυπηρετούντες μόνιμους εκπαιδευτικούς.

Με ευθύνη του Διευθυντή του σχολείου ή του νόμιμου αναπληρωτή του να ενημερωθεί εγγράφως η Διεύθυνση Εκπαίδευσης για την ακριβή ώρα της Ειδικής Συνεδρίασης εκπαιδευτικών, **μέχρι τη Δευτέρα 19/06/2017 και ώρα 12.00΄**. Το έγγραφο, επίσης, θα πρέπει να αναφέρει αναλυτικά στοιχεία επικοινωνίας (fax, τηλέφωνα) του/της προέδρου της Ειδικής Συνεδρίασης.

1. Στους πίνακες που αποστέλλονται από την Διεύθυνση Εκπαίδευσης αναγράφονται και οι υποψηφίοι για τους οποίους οι συνυπηρετούντες μόνιμοι εκπαιδευτικοί της σχολικής μονάδας θα διατυπώσουν γνώμη.

## Παρακαλούμε για την ορθή και ακριβή τήρηση της διαδικασίας που προβλέπεται στο άρθρο 3 της Υπουργικής Απόφασης Φ.361.22/21/90780/Ε3/31-05-2017 (ΦΕΚ 1890/Β/31-05-2017)

1. Μετά την ολοκλήρωση της διαδικασίας της Ειδικής Συνεδρίασης, με ευθύνη του Προέδρου αποστέλλεται άμεσα με τηλεομοιοτυπία (στο 23710-24235) το Πρακτικό της Ειδικής Συνεδρίασης με την αποδελτίωση των απαντήσεων (έκφρασης γνώμης) κάθε ερωτήματος που αφορούν σε κάθε υποψήφιο.

Παράλληλα, με ευθύνη του προέδρου, και το αργότερο μέχρι την **Τετάρτη 21/06/2017** (επόμενη μέρα της ειδικής συνεδρίασης), το Πρακτικό και τα σχετικά φύλλα αποτίμησης αποστέλλονται ταχυδρομικά (με απόδειξη παραλαβής) ή παραδίδονται αυτοπροσώπως, από τον πρόεδρο ή από τους συνεπικουρούντες αυτόν στο έργο του, στη Διεύθυνση Εκπαίδευσης, στην οποία έχει υποβάλει αίτηση.

Οι Υπεύθυνες Δηλώσεις για τη συγγένεια δε θα παραδοθούν και θα παραμείνουν στη σχολική μονάδα.

1. Εκτός από τον πίνακα, που περιλαμβάνει τους συνυπηρετούντες μόνιμους εκπαιδευτικούς και τα μόνιμα μέλη Ε.Ε.Π. και Ε.Β.Π. που θα λάβουν μέρος στην Ειδική Συνεδρίαση, σας αποστέλλουμε:

α) Υπόδειγμα Φύλλου Αποτίμησης

β) Υπόδειγμα Πρακτικού της Ειδικής Συνεδρίασης. (Παρακαλούμε να γίνει η μορφοποίηση ανάλογα με τον αριθμό των συμμετεχόντων στην ειδική συνεδρίαση, καθώς και τον αριθμό των υποψηφίων).

γ) Υπόδειγμα Υπεύθυνης Δήλωσης για τον κάθε συμμετέχοντα εκπαιδευτικό στην οποία θα δηλώσει αν έχει ή δεν έχει συγγένεια έως τρίτου βαθμού με κάποιον υποψήφιο.

**Συνημμένα**:

1. Πίνακας που περιλαμβάνει τους συνυπηρετούντες μόνιμους εκπαιδευτικούς.
2. Υπόδειγμα Φύλλου Αποτίμησης
3. Υπόδειγμα Πρακτικού της Ειδικής Συνεδρίασης
4. Υπόδειγμα Υπεύθυνης Δήλωσης
5. Η με αριθμ. Πρωτ. Φ.361.22/21/90780/Ε3/31.05.2017 Εγκύκλιος του ΥΠ.Π.Ε.Θ**.**
6. Η με αριθμ. Πρωτ. Φ.361.22/27/96038/Ε3/08.06.2017 Εγκύκλιος του ΥΠ.Π.Ε.Θ.

**Η ΔΙΕΥΘΥΝΤΡΙΑ**

**Π.Ε. ΧΑΛΚΙΔΙΚΗΣ**

**ΠΑΠΑΝΙΚΟΛΑΟΥ ΕΥΤΥΧΙΑ**